CELEX: 62014TN0217
Language: mt
Date: 2014-04-09 00:00:00
Title: Kawża T-217/14: Rikors ippreżentat fid- 9 ta’ April 2014 – Gmina Kosakowo vs Il-Kummissjoni

30.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 202/26
            
         Rikors ippreżentat fid-9 ta’ April 2014 – Gmina Kosakowo vs Il-Kummissjoni
   (Kawża T-217/14)
   2014/C 202/33
   Lingwa tal-kawża: il-Pollakk
   
      Partijiet
   
   
      Rikorrenti: Gmina Kosakowo (Kosakowo, il-Polonja) (rappreżentant: M. Leśny, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea, tal-11 ta’ Frar 2014, rigward il-miżura S.A. 35388, li tordna lill-Polonja tirkupra mill-ajruport Gdynia Kosakowo għajnuna mill-Istat imħallsa indebitament;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv
               
                           —
                        
                        
                           Stabbiliment żbaljat tal-fatti li abbażi tagħhom ittieħdet id-deċiżjoni kontenzjuża;
                        
                     
         
               2.
            
            
               It-tieni motiv
               
                           —
                        
                        
                           Ksur tal-Artikolu 107(1) TFUE, sa fejn il-Kummissjoni qieset, b’mod infondat, li Gmina Kosakowo tat għajnuna pubblika bi ksur ta’ din id-dispożizzjoni, f’sitwazzjoni fejn it-teħid ta’ ishma minn din il-kollettività fil-kumpannija Port Lotniczy Gdynia-Kosakowo sp. z o.o. kien jikkostitwixxi l-ħlas definittiv ta’ tranżazzjoni relatata ma’ kuntratt għal kiri ta’ art; u minħabba applikazzjoni żbaljata mill-Kummissjoni Ewropea tal-kriterju tal-investitur privat.
                        
                     
         
               3.
            
            
               It-tielet motiv
               
                           —
                        
                        
                           Ksur tar-regoli proċedurali li ġejjin: l-Artikolu 107(1) TFUE moqri flimkien mal-Artikolu 5(1) tar-Regolament tal-Kunsill (KE) Nruo659/1999, sa fejn il-Kummissjoni applikat b’mod żbaljat il-kriterju tal-investitur privat; l-Artikolu 7(5), moqri flimkien mal-Artikolu 13(1) tar-Regolament tal-Kunsill (KE) Nruo659/1999, sa fejn il-Kummissjoni stabbilixxiet b’mod żbaljat l-ammont tal-għajnuna li għandha tiġi rkuprata u inkludiet fih ukoll l-ispejjeż tal-assigurazzjoni u tal-infrastruttura; u t-tieni paragrafu tal-Artikolu 296 TFUE, minħabba nuqqas ta’ motivazzjoni adegwata tad-deċiżjoni kontenzjuża, sa fejn din ma tindikax l-elementi essenzjali li jippermettu li jiġu stabbiliti l-motivi tagħha.